
     Община Момчилград
     Област Кърджали

                  Адрес: Момчилград, ул.„26-ти декември“ № 12, тел. 03631 / 78-41, факс 03631 / 78-49, е-mail: obshtina@momchilgrad.bg

изх. №……../ 06.01.2025
ДО

ЗАСЕДАНИЕТО НА

ОБЩИНСКИ СЪВЕТ МОМЧИЛГРАД
Д О К Л А Д Н А  З А П И С К А

От Илкнур Кязим – Кмет на Община Момчилград
Относно: Кандидатстване на Община Момчилград с проектно предложение по процедура BG05SFPR002-2.012 – „Иновативни здравно-социални услуги“, финансирана по Програма „Развитие на човешките ресурси” 2021-2027 година.
УВАЖАЕМИ ГОСПОДИН ПРЕДСЕДАТЕЛ,

УВАЖАЕМИ ДАМИ И ГОСПОДА ОБЩИНСКИ СЪВЕТНИЦИ,
Пред Министерството на труда и социалната политика предстои да обяви прием на проектни предложения по процедура BG05SFPR002-2.012 – „Иновативни здравно-социални услуги“  по Програма „Развитие на човешките ресурси” 2021-2027 година. 
Конкретни бенефициенти по настоящата процедура са всички общини на територията на Република България, които изпълняват проекти по схема „Грижа в дома“, като размерът на безвъзмездната финансова помощ за всяка община, както и броят потребители са зададени от МТСП. За община Момчилград е определена максималната стойност в размер на 245 707,44 лева и брой потребители 31 за период от 24 месеца, считано от 14.01.2025г. 
Периодът за реализиране на проектите е до 31.12.2026 година.

Целта на операцията е да се подобри предоставянето на интегрирани здравно-социални услуги в домашна среда за нуждаещи се самотноживеещи лица с увреждания и възрастни хора в невъзможност за самообслужване. Да се изгради и приложи иновативен модел за дистанционен мониторинг на здравословния и психосоциален статус на хора с хронични заболявания и трайни увреждания, както и самотноживеещи възрастни в невъзможност за самообслужване (или най-уязвимите групи от населението) на базата на съвременните информационни и комуникационни технологии – телекеър.

По процедурата са допустими за финансиране следните дейности:

1. Предоставяне на почасови мобилни интегрирани здравно- социални услуги за нуждаещи се лица с увреждания и възрастни хора в невъзможност за самообслужване.

2. Провеждане на специализирани обучения на екипите и супервизия, включително обучения във връзка с въвеждането на нови методологии за оценка на потребностите.

3. Развитие и предоставяне на иновативни дистанционни услуги – телекеър, вкл. осигуряване на специализирано оборудване за тяхното предоставяне (при необходимост).

За община Момчилград определеният брой потребители е 31, а максималната стойност на безвъзмездната финансова помощ по Проекта възлиза на 245707,44 лева.

Настоящото проектно предложение ще даде възможност да бъде продължена дейността на грижата в домашна среда, която се предоставя чрез „Домашния социален патронаж“, да се осигури устойчивост и да се надградят постигнатите резултати от реализираните от 2019 г. до момента дейности по проектите, насочени към грижа за най-уязвимото население на общината – възрастни, самотни и болни хора:

· „Патронажна грижа за възрастни хора и лица с увреждания – компонент 2”;

· „Патронажна грижа за възрастни хора и лица с увреждания – компонент 3”;

· „Патронажна грижа за възрастни хора и лица с увреждания – компонент 4”;

· „Патронажна грижа + в община Момчилград;
·  „Патронажна грижа + Компонент 2“;
· „Грижа в дома в община Момчилград“, който е със срок на действие до 13.01.2025г. и към момента обхваща 168 потребители.

С реализираните проекти, които дадоха възможността на община Момчилград да предоставя почасови мобилни интегрирани здравно-социални услуги в домовете на нуждаещите се от различни населени места на общината се осигури подкрепа на над 400 лица, в това число хора с увреждания и възрастни. 

С проектното предложение по схема „Иновативни здравно-социални услуги“, община Момчилград ще има възможност да продължи дейността си и да осигурява подкрепата на минимум 31 потребители от община Момчилград, чрез качествена и адекватна на потребностите им грижа в домашна среда.
Съгласно изискванията за допустимост на кандидатите по процедура за безвъзмездна финансова помощ BG05SFPR002-2.012 – „Иновативни здравно-социални услуги“ е необходимо решение на Общинския съвет относно даване на съгласие за кандидатстване по процедура BG05SFPR002-2.012 – „Иновативни здравно-социални услуги“ и да се възложи на съответната общинска структура / „Домашен социален патронаж“/ предоставянето на услугата от общ икономически интерес /УОИИ/.
Във връзка с гореизложеното, предлагам след обсъждане Общински съвет Момчилград да приеме следните
          проекто
Р Е Ш Е Н И Я :
На основание чл.21 ал.1 т.23 и ал.2 от ЗМСМА, във връзка с чл.17, ал.1, т.7 от същия закон и чл.25, ал.1 и ал. 2 от Закона за социалните услуги, Общински съвет – Момчилград
1. Дава съгласие Община Момчилград да кандидатства с проектно предложение по процедура BG05SFPR002-2.012 „Иновативни здравно-социални услуги“, финансирана по Програма „Развитие на човешките ресурси” 2021-2027 година.

2. Упълномощава кмета на Община Момчилград да изготви и подаде в срок проектното предложение по процедурата, като дейностите по предоставяне на иновативни здравно-социални услуги следва да стартират от деня, следващ датата на приключване на здравно-социалната услуга по процедура „Грижа в дома“ със срок до 31.12.2026г..

3. Предоставянето на услугите да се извършва чрез Домашен социален патронаж.

4. Потребителите на услуги по настоящата процедура не заплащат потребителска такса.

5. Възлага на кмета на Община Момчилград да предприеме необходимите действия във връзка с изпълнението на настоящото решение.
6. Дава съгласие да бъде допуснато предварително изпълнение на настоящото решение на основание чл.6., ал.1 от АПК.
С уважение,

ИЛКНУР КЯЗИМ
Кмет на община Момчилград
Изготвил:
Ваня Петрова – Гл. експерт „ЕПП“

Съгласували:







Гюлюзар Исмаил



…………
дата: …………

Заместник-кмет


Нефизе Салиф    



…………
дата: …………

Началник на отдел „Европейски програми и проекти“
